Pliskova: Vroue gewoond aan leë stadions | Netwerk24
03 Junie 2020 22:00
Karolina Pliskova in aksie tydens die Australiese Ope vroeër vanjaar. Foto: Getty Images
Die 28-jarige het die opmerking gemaak nadat Roger Federer onlangs gesê het dat die Amerikaanse Ope, wat na verwagting op 24 Augustus sal begin, nie sonder toeskouers gespeel moet word nie.
Daar hang 'n reusevraagteken oor of die toernooi wel sal plaasvind, met die organiseerders wat dit oorweeg om dit agter geslote deure aan te bied.
Maar Federer, wat 20 Grand Slam-titels tot op hede gewen het, is nie 'n voorstander daarvan dat die toernooi sonder toeskouers beslis word nie.
Tog voel Pliskova dit is beter as niks, en boonop nie 'n nuutjie vir vrouespelers nie.
"Maak nie saak wat die omstandighede is nie, dit is beter om sekere wedstryde te speel as om hoegenaamd niks te speel nie. As jy die geleentheid het om in 'n groot wedstryd te speel waar daar baie toeskouers en 'n wonderlike atmosfeer is, is dit soveel beter.
"Maar ons kan wedstryde hê waar niemand teenwoordig is nie, so ek dink nie dit sal nooit gebeur nie. As jy om 13:00 speel, is daar in elk geval niemand nie," sê Pliskova volgens The Telegraph.
"Miskien het Roger dit nog nie ervaar nie, maar ek dink ek en die ander vroue het al die ervaring gehad (van niemand op die paviljoen nie). Ek weet dit moet vir seker vir Roger anders wees om daaraan te dink, maar ek sal beslis verkies om te speel." – TeamTalk